Izziņa par atzinumos sniegtajiem iebildumiem

likumprojektam "Grozījumi likumā "Par zemes komisijām""

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Iebildums par projektu kopumā. | **Centrālā zemes komisija**Centrālajai zemes komisijai jāveic Augstākās Padomes Lauku zemes komisijas trīs gadu un Centrālās zemes komisijas 26 gadu laikā uzkrāto ar zemes reformu saistīto un finanšu dokumentācijas sakārtošana. Sakārtojamas un nododamas arhīvā ir 118 Augstākās Padomes Lauku zemes komisijas lietas un Centrālās zemes komisijas uzkrātās ar zemes reformu saistītās aptuveni 2 600 pilsētu un aptuveni 20 000 lauku zemes lietas un aptuveni 19 500 citas lietas. Ņemot vērā lielo lietu skaitu, kas sakārtojamas un nododamas arhīvā, Centrālajai zemes komisijai arhīva dokumentāciju sakārtot atbilstoši prasībām normatīvo aktu dokumentu pārvaldības un arhīvu jomā līdz 2021. gada 1. jūnijam piešķirto valsts budžeta līdzekļa ietvaros un ar esošajiem štata vietām nav iespējams. Centrālās zemes komisijas darbu pastāvīgi nodrošina Centrālās zemes komisijas darba grupas seši darbinieki: darba grupas vadītājs, trīs galvenie speciālisti, grāmatvedis, lietvedis, kuriem arhīvu dokumentācijas sakārtošana būs papildu darbs. Centrālā zemes komisija arhīva dokumentāciju līdz 2021. gada 1. jūnijam varētu sakārtot, ja tiek palielināts Centrālās zemes komisijas finansējums 2020. gadā vismaz par 13 000 *euro*, 2021. gadā vismaz par 6 500 *euro* (atalgojums arhīva speciālistam). Ja finansējums netiek palielināts, tad Centrālajai zemes komisijai arhīva dokumentācijas sakārtošanai būtu nepieciešams vēl vismaz viens gads.Tā kā likumprojekta “Grozījumi likumā “Par zemes komisijām““ anotācijā norādīts, ka pārdalītos finanšu līdzekļus paredzēts novirzīt Valsts zemes dienestam, tai skaitā Centrālās zemes komisijas nodotā arhīva uzturēšanai, tad arhīva lietu sakārtošanai Centrālajai zemes komisijai arī būtu jāparedz finansējums. | **Nav ņemts vērā**Ministru kabineta 2019. gada 20. augusta sēdē (prot. Nr. 35, 26. §, 36. punkts) šāds finansējums Centrālajai zemes komisijai arhīva lietu sakārtošanai netika paredzēts. |  | Projekts saistībā ar šo iebildumu nav precizēts. |
| 2. | Iebildums par projektu kopumā. | **Centrālā zemes komisija**Likumprojekta “Grozījumi likumā “Par zemes komisijām““ anotācijā norādīts, ka samazinot Centrālās zemes komisijas locekļu skaitu, to atalgojumam un uzturēšanai plānotie finanšu līdzekļi būtu novirzāmi arhīva lietu sakārtošanai. Informējam, ka Centrālās zemes komisijas locekļi saņem samaksu tikai par darbu Centrālās zemes komisijas sēdēs. Saskaņā ar Centrālās zemes komisijas amatpersonu un darbinieku atlīdzības nolikumu Centrālās zemes komisijas locekļiem darba stundas apmaksas likme ir 6,50 *euro*. Samazinot Centrālās zemes komisijas locekļu skaitu par 11 locekļiem, ietaupījums, kas plānots šo Centrālās zemes komisijas locekļu darba samaksai, ir 858 *euro* gadā, kas būtu novirzāms ar arhīva dokumentācijas sakārtošanu saistīto preču iegādei. | **Nav ņemts vērā**Ministru kabineta 2019. gada 20. augusta sēdē (prot. Nr. 35, 26. §, 36. punkts) šāda finansējuma novirzīšana netika paredzēta. |  | Projekts saistībā ar šo iebildumu nav precizēts. |
| 3. | 3. Papildināt pārejas noteikumus ar 5. punktu šādā redakcijā:"5. Centrālā zemes komisija savu darbību izbeidz 2021. gada 31. jūnijā. Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši prasībām normatīvo aktu dokumentu pārvaldības un arhīvu jomā un līdz 2021. gada 1. jūnijam nodod to Valsts zemes dienestam." | **Centrālā zemes komisija**Centrālā zemes komisija iebilst pret pārejas noteikumu 5. punktu Tieslietu ministrijas piedāvātā redakcijā.Pamatojums:Saskaņā ar likuma ”Par zemes komisijām” 1. panta pirmo daļu Centrālo zemes komisiju izveido Saeima zemes reformas darbu koordinēšanai un tiesiskai nodrošināšanai, tāpēc pirms zemes reformas pabeigšanas visās administratīvās teritorijās Centrālās zemes komisijas kompetences jautājumi nav nododami citai institūcijai. Pašreiz četrās pilsētās nav pabeigta zemes reforma, 14 pilsētās nav izbeigta zemes komisijas darbība. Saskaņā ar likuma ”Par zemes reformas pabeigšanu pilsētās” 5. panta otro daļu lēmumu par zemes komisijas darbības izbeigšanu pieņem pilsētas vai novada dome pēc Valsts zemes dienesta ierosinājuma un pēc saskaņošanas ar Centrālo zemes komisiju. Uzskatam, ka Centrālās zemes komisijas darbība būtu izbeidzama pēc visu pilsētu zemes komisijas darbības izbeigšanas.Centrālās zemes komisijas piedāvā papildināt pārejas noteikumus ar 5. punktu šādā redakcijā:Papildināt pārejas noteikumus ar 5. punktu šādā redakcijā:"5. Centrālā zemes komisija savu darbību izbeidz 2022. gada 31. jūnijā. Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši prasībām normatīvo aktu dokumentu pārvaldības un arhīvu jomā un līdz 2022. gada 1. jūnijam nodod to Valsts zemes dienestam." | **Nav ņemts vērā**Ievērojot to, ka zemes reformas pabeigšana Latvijā ir ieilgusi, Saeimas Tautsaimniecības, agrārās, vides un reģionālās politikas komisija divās savās sēdēs (2019. gada 28. maijā un 2019. gada 19. jūnijā) skatīja jautājumu par Centrālās zemes komisijas pastāvēšanas nepieciešamību, atbalstot viedokli par Centrālas zemes komisijas darbības termiņa un attiecīgās institūcijas noteikšanu, kas pārņems Centrālās zemes komisijas kompetences jautājumus.Ministru kabineta 2019. gada 20. augusta sēdē (prot. Nr. 35, 26. §, 36. punkts) tika dots uzdevums Tieslietu ministrijai 2020. gada valsts budžeta likumprojektu paketē sagatavot grozījumus likumā "Par zemes komisijām", kas paredz Centrālās zemes komisijas likvidēšanu un tās funkciju un uzdevumu nodošanu Valsts zemes dienestam ar 2021. gada 1. jūliju, kā arī paredzot Centrālās zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam.Likuma "Par zemes reformas pabeigšanu pilsētās" 5. panta otrajā daļā noteiktā saskaņojuma sniegšana attiecīgajai pašvaldībai lēmuma par zemes komisijas darbības izbeigšanu pieņemšanai ir formāls raksturs. |  | 3. Papildināt pārejas noteikumus ar 5. punktu šādā redakcijā:"5. Centrālā zemes komisija savu darbību izbeidz 2021. gada 30. jūnijā. Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši prasībām normatīvo aktu dokumentu pārvaldības un arhīvu jomā un līdz 2021. gada 1. jūnijam nodod to Valsts zemes dienestam." |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 9. septembris |
|  |  |
| Saskaņošanas dalībnieki | Finanšu ministrijaCentrālā zemes komisija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijasCentrālās zemes komisijas  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Iebildums par projektu kopumā. | **Centrālā zemes komisija**Atbilstoši likumprojektam “Grozījumi likumā “Par zemes komisijām““ paredzēts pārdalīt finansējumu 2021. gadā 53 254 *euro* apmērā, 2022. gadā un turpmāk katru gadu 106 508 *euro* apmērā no Centrālās zemes komisijas budžeta programmas 01.00.00 “Zemes reformas īstenošana Latvijas Republikā“ uz Tieslietu ministrijas budžeta programmu 07.00.00 “Nekustamā īpašuma tiesību politikas īstenošana“.Paredzot Centrālajai zemes komisijai finansējumu 2021. gadā 53 254 *euro* apmērā, nav ņemts vērā, ka saskaņā ar Darba likuma 112. pantu, ja tiek likvidēts darba devējs, tad darba devējam ir pienākums izmaksāt darbiniekam atlaišanas pabalstu šajā pantā noteiktajā apmērā. Šāds nosacījums paredzēts arī Centrālās zemes komisijas amatpersonu un darbinieku atlīdzības nolikumā. Pieci Centrālās zemes komisijas darbinieki Centrālajā zemes komisijā 2021. gadā būs nostrādājuši vairāk nekā 20 gadus, viens būs bijis Centrālajā zemes komisijā nodarbināts 11 gadus. Pie tam papildu finansējums nepieciešams arī, lai kompensētu Centrālās zemes komisijas darbiniekiem neizmantotos atvaļinājumus. Ņemot vērā Centrālās zemes komisijas darbinieku šā brīža atalgojumu, nepieciešamais finansējums atlaišanas pabalstiem būtu 22 055 *euro* un neizmantoto atvaļinājumu kompensācijai 6 044 *euro*. | **Ņemts vērā**Papildināta anotācija. | Anotācijas III sadaļas 8. punkts:"Saskaņā ar Darba likuma 112. pantu, ja tiek likvidēts darba devējs, tad darba devējam ir pienākums izmaksāt darbiniekam atlaišanas pabalstu šajā pantā noteiktajā apmērā. Šāds nosacījums paredzēts arī Centrālās zemes komisijas amatpersonu un darbinieku atlīdzības nolikumā. Pieci Centrālās zemes komisijas darbinieki Centrālajā zemes komisijā 2021. gadā būs nostrādājuši vairāk nekā 20 gadus, viens būs bijis Centrālajā zemes komisijā nodarbināts 11 gadus. Pie tam papildu finansējums nepieciešams arī, lai kompensētu Centrālās zemes komisijas darbiniekiem neizmantotos atvaļinājumus. Ņemot vērā Centrālās zemes komisijas darbinieku šā brīža atalgojumu, nepieciešamais finansējums atlaišanas pabalstiem būtu 22 055 *euro* apmērā un neizmantoto atvaļinājumu kompensācijai 6044 *euro* apmērā." |
| 2. | 3. Papildināt pārejas noteikumus ar 5. punktu šādā redakcijā:"5. Centrālā zemes komisija savu darbību izbeidz 2021. gada 31. jūnijā. Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši prasībām normatīvo aktu dokumentu pārvaldības un arhīvu jomā un līdz 2021. gada 1. jūnijam nodod to Valsts zemes dienestam." | **Finanšu ministrija**Lūdzam precizēt likumprojekta 3.pantā, kas paredz papildināt pārejas noteikumus ar 5.punktu, norādīto datumu, kādā Centrālā zemes komisija izbeidz savu darbību, jo jūnijā ir tikai 30 dienas. | **Ņemts vērā** | 3. Papildināt pārejas noteikumus ar 5. punktu šādā redakcijā:"5. Centrālā zemes komisija savu darbību izbeidz 2021. gada 30. jūnijā. Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši prasībām normatīvo aktu dokumentu pārvaldības un arhīvu jomā un līdz 2021. gada 1. jūnijam nodod to Valsts zemes dienestam." |
| 3. | Iebildums par anotācijas III. sadaļu. | **Finanšu ministrija**Ņemot vērā Ministru kabineta 2019.gada 20.augusta sēdē apstiprināto ministriju un citu centrālo valsts iestāžu valsts pamatbudžeta bāzi 2020., 2021. un 2022.gadam (prot. Nr. 35 23.§), lūdzam anotācijas III sadaļas 8.punktā norādīt Centrālās zemes komisijas bāzes izdevumus 2020.gadam un turpmāk, kas ir 107 104 *euro* apmērā ik gadu. | **Ņemts vērā** | Anotācijas III sadaļa ir precizēta atbilstoši iebildumam. |
| 4. | Ministru kabineta sēdes protokollēmuma projekts:4. Pārdalīt finansējumu 2021. gadā 53 254 *euro* apmērā, 2022. gadā un turpmāk katru gadu 106 508 *euro* apmērā no Centrālās zemes komisijas budžeta programmas 01.00.00 "Zemes reformas īstenošana Latvijas Republikā" uz Tieslietu ministrijas budžeta programmu 07.00.00 "Nekustamā īpašuma tiesību politikas īstenošana". | **Finanšu ministrija**Lūdzam protokollēmuma 4.punktu izteikt šādā redakcijā: “4. Tieslietu ministrijai un Centrālajai zemes komisijai likumprojekta “Par valsts budžetu 2021.gadam” un “Par vidēja termiņa budžeta ietvaru 2021., 2022. un 2023.gadam” sagatavošanas procesā iesniegt Finanšu ministrijā savstarpēji saskaņotus priekšlikumus bāzes izdevumu precizēšanai 2021.- 2023.gadam, lai nodrošinātu finansējuma pārdali starp resoriem funkcijas īstenošanai pēc 2021.gada 30.jūnija.”. | **Ņemts vērā** | Ministru kabineta sēdes protokollēmuma projekts:"4. Tieslietu ministrijai un Centrālajai zemes komisijai likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas procesā iesniegt Finanšu ministrijā savstarpēji saskaņotus priekšlikumus bāzes izdevumu precizēšanai 2021.-2023. gadam, lai nodrošinātu finansējuma pārdali starp resoriem funkcijas īstenošanai pēc 2021. gada 30. jūnija." |
| Atbildīgā amatpersona |  |
|  | (paraksts) |

Solvita Zvidriņa

Valsts zemes dienesta

ģenerāldirektore

tālr. 67038620, fakss 67038815

solvita.zvidrina@vzd.gov.lv